**Acte necesare înscrierii copilului în creșă**

 **Extras din HGR.566/2022**

 Actele necesare înscrierii copiilor în unitățile care oferă servicii de educație

antepreșcolară sunt:

 a) cerere de înscriere (formular tipizat);

 b) copie de pe certificatul de naștere al copilului;

 c) copie de pe actele de identitate ale părinților/reprezentanților legali și, după caz, copie a hotărârii/sentinței de plasament sau a sentinței de încredințare în vederea adopției, copie de pe certificatul de căsătorie al părinților, copie de pe sentința de divorț sau de pe certificatul de deces al unuia dintre părinți (dacă este cazul);

 d) adeverință de venituri pentru fiecare dintre părinți/reprezentanții legali, însoțită de documentul Revisal,

- în cazul profesiilor liberale, declarație pe proprie răspundere și dovada înregistrărilor ca plătitor de impozit pe venit la A.N.A.F. pentru anul în curs sau decizia anuală de impunere pentru PFA (aceste documente atestă faptul că părinții au loc de muncă).

- copia actului doveditor privind suspendarea raportului de muncă (decizie), până la data reluării activității, când va aduce adeverință de venituri și documentul Revisal. Pentru părinții aflați în concediul de îngrijire copil care doresc reîntoarcerea la serviciu înainte de finalizarea concediului se va depune o cerere aprobată de conducerea societății/instituției în care se va preciza data de reîncepere a activității.

- adeverință pentru părinții care frecventează la forma de zi a unei unități de învățământ (dacă este cazul)

e) adeverință de la medicul de familie, în care să se menționeze că respectivul copil este sănătos clinic;

f) avizul epidemiologic/dovada de vaccinare, întocmit(ă) conform prevederilor elaborate de Ministerul Sănătății, cu privire la intrarea copilului în colectivitate, eliberat de medicul de familie al copilului, cu maximum 5 zile înainte de a începe frecventarea unității;

 g) Prelucrarea datelor cu caracter personal în procesul de înscriere/transfer/scoatere din evidență a copiilor trebuie să se facă în conformitate cu dispozițiile Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date, cu modificările și completările ulterioare.(formular tipizat).

 h) Dosar pentru încopciat, cu șină.

 La data intrării copilului în creșă, se vor prezenta, de către părinte/reprezentantul legal următoarele acte:

* analize medicale: examen coproparazitologic negativ pentru copil.
* avizul epidemiologic, eliberat de medicul de familie al copilului cu 24 - 48 de ore înainte de a începe frecventarea unității. Avizul epidemiologic se prezintă și în cazul absenței copilului din unitate pentru o perioadă mai mare de 3 zile.